คือผมเป็นโรคซึมเศร้าในระดับค่อยข้างรุนแรงรักษากับจิตแพทย์มาประมาณปีกว่า มีอาการควบคุมตัวเองไม่ได้เวลาเครียดๆ ชอบทำร้ายตัวเองอยู่บ่อยๆ จนช่วงนี่เครียดหนักรับประทานยา clonazepam เกินขนาดถึงวันละ 10-12 เม็ดจะส่งผลเสียต่อตับ หรือร่างการอะไรไหม ครับ เครียดกับการใช้ชีวิตมากหใดหนทางแล้ว พยายามฆ่าตัวตายมาไม่ต่ำกว่า 5 ครั้ง ผมควรทำไงดีครับ พบจิตแพทย์ก็นานๆพบทีเพระาคนไข้เค้าเยอะ ตอนนี้ร้องไห้ทุกวันหมดหนทางแล้วจริงๆ
สวัสดีค่ะ Clonazepam (โคลนาซีแพม) เป็นยาที่ใช้รักษาโรคแพนิค โรควิตกกังวล โรคซึมเศร้า โดยควรใช้ภายใต้การดูแลของจิตแพทย์ ขนาดยาที่ใช้นั้น สูงสุดไม่เกิน 4 มิลลิกรัมต่อวัน ดังนั้นหากรับประทานถึงวันละ 10-12 เม็ด อาจเป็นการใช้ยาเกินขนาด ซึ่งอาจส่งผลให้ง่วงซึม มึนงง เวียนศีรษะ มีน้ำลายออกมาก ปวดข้อ ปัสสาวะบ่อย มีการเปลี่ยนแปลงของสมรรถภาพทางเพศ การมองเห็นเปลี่ยนแปลงไป มีปัญหาเกี่ยวกับความจำ หรือมีปัญหาในการทรงตัว รวมไปถึงมีผลเสียต่อตับอย่างที่กล่าวมาได้เช่นกันหากรับประทานยาที่แพทย์จ่ายมาแล้วไม่ดีขึ้น ยังคงรู้สึกเครียด มีความคิดอยากทำร้ายตัวเองอยู่ แสดงว่ายาอาจจะไม่ถูกกับโรค หรือต้องใช้การรักษาอื่นๆเช่นการทำจิตบำบัดโดยนักจิตวิทยาควบคู่ไปด้วย แนะนำกลับไปพบจิตแพทย์ที่ดูแลและเล่าอาการดังกล่าวให้ฟัง ซึ่งหากแพทย์ทราบว่าอาการแย่ลง มีการใช้ยาเกินขนาด แพทย์มักจะต้องดูแลและช่วยหาทางแก้ไขปัญหาให้ค่ะ